Den Vest-Sjællandske Avis, 1841-03-30
Det orientalske Anliggende. Fra Toulon, skrives: Linieskibet "Implacable" seilede til Alexandrien, og Paketbaaden "Hydra er afsendt til Marmarizza for at bringe den der liggende Eskadre, som skulde komme til Malta, Modbefaling. Malteser Kjøbmænd beklage meget at have sendt Penge til Alexandrien; thi Forbindelsen mellem denne Stad og Øen vil vel paany blive afbrudt. Admiral Stopford bereder sig til Afreisen til England. Vice-Admiral Adam synes bestemt til at føre Overcommanden over Eskadren i Middelhavet. Den vil modtage en Forstærkning af tre Linieskibe, 300 Matroser ere for at complettere Mandskabet ankomne til Malta. – J et Brev fra Konstantinopel læses: Man kunde i Divanet ikke blive enig over de Mehemed Ali forelæggende Betingelser; imedens Lord Ponsonby gik til de yderste Forholdsregler, talede den Russiske Agent varmt for at bevilge Mehemed Ali Alt, hvad der kunde sætte ham i Stand til at ophjælpe Riget. Rusland synes at have tilraadt at aftræde til ham Seide og St. Jean d'Arre, for at han derved kunde opretholde, hvad der er umuligt for enhver Anden, nemlig Syriens Rolighed. Den Østerrigske Gesandt, som saae Fare i Temporiseringen, anvendte sin hele Jndflydelse for at paaskynde den Tyrkiske Gesandts Afreise, til at bevirke en hurtig Afgjørelse. De forbundne Magters Consuler kunne ikke vende tilbage til Ægypten, førend Mehemed Ali har definitivt forenet sig med sin Overherre. - Den under 30te Jan. i London af Østerrigs, Storbritanniens, Preussens og Ruslands Repræsentanter til Schekib Effendi udfærdigede Collectionoteer ankommet til Konstantinopel. Da denne Note staaer i Modsætning til Stipulationerne i Storherrens Firman med Hensyn til Arvefølgen i Ægypten, saa vil samme give Stof til Modificationer i det omhandlede Firman. - Times, Morning Post, Courier og Sun melde, at Palmerston og Gesandterne i Londoner Conferentsen have antaget betingelserne, hvorefter Frankrig vil tage Deel i Slutningsprotokollen for det orientalske Anliggende. Om en nylig pludselig Vægring af den Russiske Regjering for at tage Deel i en af Frankrig medundertegnet Convention vide de Engelske Blade Jntet. Sun skriver: De Betingelser, hvorefter Frankrig vil tiltræde Londoner Protokollen og atter indtage Sæde i de store Magters Raad, og som Lord Palmerston uden Tilbageholdenhed har antaget, ere følgende: for det Første: Porten modificerer Mehemed Alis Forleningsfirman, især med Hensyn til Arvefølgen. For det Andet: Stræderne ved Bosporus og Dardanellerne skulle være aabne for alle Koffardieskibe og lukkede for alle Krigsskibe. Disse Hovedbetingelser ledsages af flere Bi betingelser, hvoriblandt ogsaa skal være Lord Ponsonbys Tilbagekaldelse fra Konstantinopel. Da Portens Svar paa de fire Magters Forlangende og Firmanets Forandring endnu ikke er indtruffet, saa forbeholder Frankrig sig Protokollens Undertegning saalænge, indtil dette Svar officielt er indløbet til Londoner Conferentsen. Det Franske Cabinetsraad, hvori denne vise og værdige Beslutning blev fattet, præsideredes af Kong Ludvig Philip, som tør ønske sig selv til Lykke med, i Folkebevægelsens krigerske Tider at have overdraget de udenlandske Anliggenders Ledelse til en saa koldblodig og klartseende Statsmand som Guizot. - Morning Post melder ogsaa, at det Engelske Cabinet formelig har forpligtet sig til at bevirke de af Frankrig forlangte Modificationer i Forleningsfirmanet. Sun siger ogsaa, at PonsonbysTilbagekaldelse er lovet Frankrig.